CELEX: 52014PC0009
Language: lt
Date: 2014-01-17
Title: Pasiūlymas TARYBOS REGLAMENTAS kuriuo dėl pereinamojo laikotarpio priemonės įgyvendinimo iš dalies keičiamas 2008 m. vasario 18 d. Tarybos reglamentas (EB) Nr. 215/2008 dėl 10-ajam Europos plėtros fondui taikomo finansinio reglamento

|
			
		
		
		52014PC0009
		
			Pasiūlymas TARYBOS REGLAMENTAS kuriuo dėl pereinamojo laikotarpio priemonės įgyvendinimo iš dalies keičiamas 2008 m. vasario 18 d. Tarybos reglamentas (EB) Nr. 215/2008 dėl 10-ajam Europos plėtros fondui taikomo finansinio reglamento /* COM/2014/09 final - 2014/0003 (NLE) */
			
				
		
		
			
			   	AIŠKINAMASIS MEMORANDUMAS
Vidaus susitarimą, kuriuo
įsteigiamas vienuoliktasis Europos plėtros fondas (11-asis EPF),
valstybės narės pasirašė 2013 m. birželio mėn.
vykusiame Tarybos posėdyje. Šis vidaus susitarimas įsigalios tik tada,
kai jį ratifikuos visos valstybės narės. Tikėtina, kad šio
proceso nepavyks užbaigti iki 2014 m. sausio mėn.
Todėl Komisija pasiūlė taikyti
pereinamojo laikotarpio priemonę, kad nuo 2014 m. sausio mėn. iki tol, kol
įsigalios vidaus susitarimas, kuriuo įsteigiamas 11-asis EPF, būtų galima panaudoti lėšas bendradarbiavimui su
Afrikos, Karibų ir Ramiojo vandenyno valstybėms ir užjūrio
šalimis ir teritorijomis (UŠT), taip pat paramos išlaidoms. Ši pereinamojo laikotarpio priemonė finansuojama iš 10-ojo ir ankstesnių EPF lėšų likučių
ir nepanaudotų lėšų. Pagal šią pereinamojo laikotarpio
priemonę skirtos lėšos apskaitomos pagal 11-ąjį EPF.
Komisija taip pat priėmė reglamento,
kuriuo numatomos 11-ajam EPF taikytinos finansinės taisyklės,
pasiūlymą. Šio reglamento Taryba negali priimti, kol neįsigalios
vidaus susitarimas dėl 11-ojo EPF arba kol Taryba nepriims sprendimo
leisti laikinai taikyti tam tikras jo nuostatas. Atsižvelgiant į
paskutines Taryboje vykusias diskusijas, nemanoma, kad kuris nors iš šių
procesų bus užbaigtas iki 2014 m. sausio mėn.
Tikslinga pagal pereinamojo laikotarpio
priemonę remiamus veiksmus kuo greičiau įgyvendinti laikantis
tokių pačių taisyklių, kokios numatytos 11-ajam EPF.
Todėl Komisija siūlo Tarybos reglamentą dėl 10-ajam EPF
taikytino finansinio reglamento pakeisti taip, kad finansinės
taisyklės, kurios bus taikomos 11-ajam EPF, būtų taikomos ir
pereinamojo laikotarpio priemonės finansiniam valdymui.
Todėl Komisija siūlo Tarybai priimti
pridedamą reglamentą tinkamu laiku, kai jį bus galima papildyti,
į jo priedą įtraukiant esmines 11-ojo EPF finansinio reglamento
projekto nuostatas, kurių turinį per nurodytą laiką Taryba
jau bus nustačiusi ir patvirtinusi.
2014/0003 (NLE)
Pasiūlymas
TARYBOS REGLAMENTAS
kuriuo dėl pereinamojo laikotarpio
priemonės įgyvendinimo iš dalies keičiamas 2008 m. vasario
18 d. Tarybos reglamentas (EB) Nr. 215/2008 dėl 10-ajam Europos
plėtros fondui taikomo finansinio reglamento
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, 
atsižvelgdama į 2000 m. birželio
23 d. Afrikos, Karibų ir Ramiojo vandenyno valstybių grupės
narių ir Europos bendrijos bei jos valstybių narių Kotonu
pasirašytą partnerystės susitarimą[1] (toliau – Kotonu
susitarimas),
atsižvelgdama į Taryboje
posėdžiavusių valstybių narių vyriausybių atstovų
vidaus susitarimą dėl Bendrijos pagalbos finansavimo pagal
2008–2013 m. daugiametę finansinę programą vadovaujantis
AKR ir EB partnerystės susitarimu ir dėl finansinės pagalbos skyrimo
užjūrio šalims ir teritorijoms, kurioms taikoma EB sutarties ketvirta
dalis[2],
ypač į jo 10 straipsnio 2 dalį (toliau – vidaus
susitarimas),
atsižvelgdama į Europos Komisijos
pasiūlymą,
atsižvelgdama į Audito Rūmų
nuomonę[3],
atsižvelgdama į Europos investicijų
banko nuomonę, 
kadangi:
(1)       [2013 xx xx]
Tarybos sprendimu nustatoma pereinamojo laikotarpio EPF valdymo priemonė,
kad nuo 2014 m. sausio 1 d. iki 11-ojo EPF įsigaliojimo
būtų galima panaudoti lėšas bendradarbiavimui su Afrikos,
Karibų ir Ramiojo vandenyno valstybėms ir užjūrio šalimis ir
teritorijomis (UŠT), taip pat paramos išlaidoms;
(2)       būtina pakeisti 10-ojo
EPF įgyvendinimo taisykles, taikomas pereinamojo laikotarpio
priemonės veiklai ir finansiniam valdymui, kad būtų užtikrintas
finansavimas nuo 10-ojo EPF pereinant prie 11-ojo EPF, iki įsigalios vidaus
susitarimas dėl 11-ojo EPF ir atitinkamos jo įgyvendinimo
taisyklės, 
PRIĖMĖ ŠĮ
REGLAMENTĄ:
1 straipsnis
Pereinamojo laikotarpio priemonės
įgyvendinimo tikslais Tarybos reglamento (EB) Nr. 215/2008 nuostatos
pakeičiamos šio reglamento priede pateiktomis nuostatomis.
2 straipsnis
Šis reglamentas įsigalioja
trečią dieną po jo paskelbimo Europos Sąjungos
oficialiajame leidinyje.
Jis taikomas nuo įsigaliojimo dienos iki
11-ojo EPF finansinio reglamento įsigaliojimo.
Priimta Briuselyje
                                                                       Tarybos
vardu
                                                                       Pirmininkas
PRIEDAS
(Pro memoria: 11-ojo EPF finansinių
taisyklių tekstas turi būti pridėtas, kai tik bus nustatytas).
[1]               OL L 317, 2000 12 15, p. 3. Susitarimas
su pakeitimais, padarytais 2005 m. birželio 25 d. Liuksemburge
pasirašytu susitarimu (OL L 287, 2005 10 28, p. 4) ir
2010 m. birželio 22 d. Uagadugu pasirašytu susitarimu
(OL L 287, 2010 11 4, p. 3).
[2]               OL L 247,
2006 9 9, p. 32.
[3]               OL C , , p. .